## Odluka o uvjetima i rokovima do kojih se može odobriti produženje roka naplate izvezene robe i usluga

### NN 48/1992 (1.8.1992.), Odluka o uvjetima i rokovima do kojih se može odobriti produženje roka naplate izvezene robe i usluga

# NARODNA BANKA HRVATSKE

Na temelju članka 8. stavka 2. Uredbe o načinu odvajanja likvidnosti
u plačanjima prema inozemstvu ("Narodne novine" br. 24/92, 32/92
i 38/92) i članka 90. stavka 3. Uredbe o Narodnoj banci Hrvatske ("Narodne
novine" br. 71/91), Savjet Narodne banke Hrvatske na sjednici odrrenoj
30. srpnja 1992. donio je

## ODLUKU

### o uvjetima i rokovima do kojih se može odobriti produženje roka naplate izvezene robe i usluga

I.

Narodna banka Hrvatske može poduzeću, drugoj pravnoj osobi sa sjedištem
u Hrvatskoj i fizičkoj osobi s prebivalištem u Hrvatskoj koja samostalno
obavlja privrednu i drugu djelatnost osobnim radom odnosno osobnim radom
i sredstvima u vlsništvu gradana, a nema status pravne osobe (u nastavku
teksta "domaća osoba") odobrlti da izvezenu robu i usluge naplati
u roku dužem od 60 dana.

II.

Narodna banka Hrvstske može domaćoj osobi jednokratno dati odobrenje
o produženju roka naplate izvoza od 60 dana i to:

1) do 30 dana - ako se naplaćuje roba i usluge izvezene u zemlje Evrope
i zemlje Sredozemlja:

2) do 40 dana - ako se naplačuje roba i usluge izvezene u prekomorske
zemlje:

Odobrenje iz stavka 1. ove točke Narodna banka Hrvatske može dati u
ovim slučajevima:

1) Ako je nakon izvoza robe i usluga u zemlji kupca nastalo ratno stanje,
državni udar, elementarna nepogoda (potres, poplava, požar) ili štrajk
ili drugi slučaj više sile;

2) Ako je roba nestala ili je oštećena na putu pa je zbog toga podnesen
zahtjev za naknadu štete;

3) Ako postoji neslaganje između kupca i prodavaoca u vezi sa utvrđivanjem
konačne cijene ili usluga zbog toga što je ugovorom predviđena privremena
cijena robe (kotacija, uz analizu uzoraka i dr.);

4) Ako je kupac stavio primjedbe na kvalitetu ili kventitetu isporučene
robe;

5) Ako je prodavalac izvezenu robu usmjerio na drugog kupca;

6) Ako je strani kupac robe ili usluga poslao dokumengt o izvršenoj
uplati u inozemnoj banci ili je poslan ček na naplatu ;

7) Ako se izvozi papir, karton, elektromotori, strojevi, rezervni dijeluvi
za motorna vozila i finalni proizvodi od drveta, što se dokazuje izvozno
carinskom deklaracijom;

8) Ako se radi o naplati aerodromskih usluga, usluga kontrole letenja,
usluga u pomorskom, cestovnom prometu, turističkim uslugama i naplati po
osnovi osiguranja, što se dokazuje fakturom odnosno drugim dokumentom;

9) Ako se radi o izvozu usluga manjih vrijednosti koje strana agencija
plaća zbrojno.

III.

Narodna banka Hrvatske može domaćoj osobi jednokratno odobriti produženje
roka naplate do izvršenja odluke odnosno presude po pokrenutom postupku
prisilne nagodbe strane osobe ili stečajnog postupka ili arbitražnog spora
ili spora pred nadležnim sudom.

Narodna banka Hrvatske može domaćim osobama jednokratno odobriti produženje
roka naplate po iznosu izvoza robe i usluga na kredit, ako je dužnik u
roku iz ugovora naplatio iznos dospjelog obroka stranoj banci preko koje
se obavlja otplata kredita, a strsna banka nije pravovremeno izvršila obvezu
plačanja ovlaštenoj banci u Republici Hrvatskoj odnosno vjerovniku po kreditu
do 30 dana.

V.

Ako međudržavnim ugovorom Republika Hrvatska prihvati reprogramiranje
dugova odredene zemlje, rok od 60 dana produžava se do roka utvrđenog ugovorom
o reprogramiranju.

VI.

Narodna banka Hrvatske može jednokratno produžiti rok naplate izvezene
robe i usluga do 30 dana ako je riječ o naplati po osnovi.

1) Izvršenih usluga koje ne premašuju svotu od 40.000.- HRD

2) Zastupničke provizije; agentske provizije i dilerske provizije koje
ne premašuju svotu od 20.000.- HRD

3) Izvoza uzoraka koje se naplaćuju, čije vrijednosti ne premašuju 20.000.-
HRD

4) Izvoza filatelističkih maraka fizičkim osobama koje se šalju u inozemstvo
kao pismovne pošiljke čija vrijednost ne premašuje svotu od 10.000.- HRD.

VII.

Ako su sklopljenim ugovorom o izvozu opreme ili o izvozu opreme s uslugom
montaže ugovoreni i garantni rokovi i depoziti kao pokriće za ispravnost
isporučene opreme, naplata garantnog depozita može se produžiti do roka
koji je predviđen ugovorom sa inozemnim kupcem ali ne duže od dvije godine.

Ako se u okviru sklopljenog ugovora o izvođenju investicijskih radova
u inozemstvu izvozi oprema i materijal koji se ugrađuju u objekte u inozemstvu
rok naplate teće od ovjere situacije.

VIII.

Naplatu po poslovima dugoročne proizvodnje kooperacije s inozemstvom
po kojima je ugovorena naplata i plaćanje preko konto korentnog računa
domaće osobe mogu bez odobrenja za produženje rokova naplate obavljati
u skladu s propisima kojim je reguliranoplačanjena temelju Ugovora o dugoročnoj
proizvodnoj kooperaciji.

IX.

Ako je od izvoznog carinjenja robe do izlaska robe preko granice protekao
rok koji je duži od 7 dana, Narodna banka Hrvatske može rok od 60 dana
produžiti za onoliko dana za koliko je rok od izvoznog carinjenja do izlaska
robe preko granice duži od sedam dana.

X.

Naplata po poslovima medunarodnog željeznićkog prometa, međunarodnog
pomorskog prometa i medunarodnog riječnog prometa, zajednice pošta, telegrafa
i telefona, zračnog transporta i radio-televizije sa stranim poštanskim,
telegrafskim i telefonskim upravama i radio difuznim organizacijama (po
obraČunima korištenja tonskih linija i video linija) i Ustanove za održavanje
pomorskih plovnih putova, Split može se obavljati bez odobrenja za produženje
rokova naplate - do rokova tih ugovora i konkvencija, ali ne duže od godinu
dana, što se dokazule podnošenjem navedenih ugovora i konvencija na uvid.

XI.

Naplatu izvoza knjiga, časopisa, novina i drugih publikacija domaće
osobe mogu bez posebnog odobrenja obavljati do 8 mjeseci za naplatu ivoza
u zemlje Evrope 1 do 12 mjeseci za naplatu izvoza u ostale zemlje.

XII.

Domaća osoba podnosi Narodnoj banci Hrvatske obrazloženi zahtjev za
produženje roka naplate prije proteka zakonskog roka odnosno prije proteka
roka za naplatu kredita ili kreditnog obroka.

XIII.

Narodna banka Hrvatske propisuje obrazac zahtjeva za produženje roka
naplate izvezene robe i usluga i način popune tog obrasca.

XIV.

Zahtjev za produženje rokova naplate se podnosi i rješenje o produženju
roka naplate izvezene robe i usluga donosi prema odredbama Zakona o općem
upravnom postupku i odredbama ove Odluke.

XV.

Danom stupanja na snagu ove Odluke prestaje važiti Odluka o uvjetima
i rokovima uz koje se može odobriti produžen)e roka naplate izvezene robe
i usluga (Narodne novine br. 5/82).

XVI.

Ova Odluka stupa na snagu danom objave u "Narodnim novinama".

O.Br. 50/92

Zagreb, 30. srpnja 1992.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v.r.**

Odluka, NN 48/1992-1245
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)